11/12/2018 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de resolución de alegacións e aprobación definitiva da modificación da Ordenanza municipal reguladora da emisión de ruídos, vibracións e condicións dos locais

O Pleno da corporación, na sesión ordinaria que tivo lugar o día 15 de novembro de 2018, adoptou o seguinte acordo: a) Rexeitar a totalidade das alegacións presentadas á aprobación inicial da modificación da Ordenanza xeral municipal reguladora da emisión e recepción de ruídos, vibracións e condicións dos locais, aprobada polo Pleno da Corporación na sesión ordinaria que tivo lugar o dia 27 de novembro de 2003, modificada por acordo do Pleno da Corporación en sesión de 1 de outubro de 2010, polas razóns expostas nos antecedentes que expresamente forman parte do contido desta resolución. b) Aprobar definitivamente a modificación da Ordenanza xeral municipal reguladora da emisión e recepción de ruídos, vibracións e condicións dos locais, sen modificacións respecto do proxecto inicialmente aproado. A modificación introduce as seguintes reformas no texto da ordenanza ata agora vixente: Engádese un apartado 2 no artigo 42 2. Nos establecementos públicos dedicados amáis dun tipo de espectáculos, á prestación de máis dunha clase de servizos ou ao desenvolvemento de máis dunha categoría de actividades recreativas compatibles, cumprirá que conste esa circunstancia nos títulos habilitantes. Estes títulos indicarán cal é o espectáculo, servizo ou actividade recreativa que se considera principal do establecemento. As condicións específicas sobre aforo ou cabida, evacuación, límites sonométricos e horario serán as do espectáculo, servizo ou actividade recreativa declarada como principal. Supresión do artigo 44.3 Modificación do artigo 44.6 6. Con carácter xeral, nos establecementos dos grupos I a V permítese a amenización ou ambientación musical por medios técnicos ou con voz e música en directo, con ou sen amplificación. Non se poderán superar, en ningún caso, os niveis máximos de inmisión, emisión e recepción previstos no Anexo do Decreto 106/2015, do 9 de xullo, sobre contaminación acústica de Galicia. Para estes efectos enténdese por amenización musical a realización en directo de actuacións musicais ou músico-vocais; e por ambientación musical a propagación ou difusión de música a partir dun sinal recibido por calquera medio de transmisión ou reproducida desde calquera clase de gravación diferente das actuacións ao vivo. No caso de que se desenvolvan concertos en directo en establecementos habilitados para a prestación dese servizo como complementario doutra actividade principal, o aforo ou cabida do establecemento continuará sendo o correspondente á actividade principal. Considérase actividade principal a que conste no título habilitante do establecemento, a que é definitoria da súa categoría ou a que se desenvolva habitualmente. Modificación do artigo 47.1 Instalación de aparello de control (sonógrafos) 1. Para controlar os límites sonoros establecidos nesta Ordenanza e no Decreto 106/2015, do 9 de xullo, sobre contaminación acústica de Galicia ou norma que o substitúa, os establecementos que desenvolvan actividades clasificadas dentro dos grupos II, III, IV e V están obrigados a instalar aparellos de control permanente de emisións sonoras, dotados de dispositivo que as interrompa cando superen os límites establecidos. Os gastos derivados da instalación e funcionamento dos citados aparellos correrán por conta dos titulares da actividade. Esta obrigación tamén lles será esixible aos establecementos do grupo I cuxo título habilitante IIes permita contar con amenización ou ambientación nos termos definidos no apartado 6 do artigo 44 desta Ordenanza. Disposición adicional terceira Os outros tipos de actividades molestas non previstas especifica mente nesta Ordenanza (talleres, garderías baixo vivendas, panaderías e pastelerías –con fabricación–, carnicerías, locutorios informáticos, ximnasios e outros de natureza semellante) esixiráselles a insonorización mínima establecida no Decreto 106/2015 sobre contaminación acústica de Galicia ou norma que o substitúa. Disposición adicional quinta No título substitúese a referencia a “Edificios catalogados” por “Ámbitos catalogados”. O parágrafo terceiro en lugar de “edificios catalogados” di “ámbitos suxeitos a protección patrimonial” para os efectos de aplicar a excepción. Engádese un parágrafo cuarto coa seguinte redacción: Nos locais ubicados en edificios catalogados nos que sexa imposible cumprir o requisito de altura mínima por resultar incompatible coa normativa de protección do patrimonio cultural, pódese admitir con carácter excepcional, previa petición debidamente motivada do promotor, a redución ata un 10% do requisito de altura mínima de 2,50 m, sempre que teña por finalidade mellorar as condicións de insonorización dos paramentos do local. A redacción da Disposición Transitoria Terceira quedará como segue: “Os establecementos que pretendan ofertar espectáculos, servizos ou desenvolver actividades complementarias ou adicionais que non consten nos seus títulos habilitantes deberán presentar a correspondente declaración responsable á que deberán achegar, ademais da documentación esixida pola normativa aplicable, nomeadamente a Lei de emprendemento e competitividade 9/2013 a Lei de espectáculos públicos e actividades recreativas 10/2017, ou normativa que as substitúa, a seguinte documentación: – Certificación de empresa homologada con capacitación técnica suficiente na que conste o nivel de iIIamento do local con relación a todos os paramentos, incluída a fachada. – Certificación de empresa homologada con capacitación técnica suficiente na que conste a instalación e posta en funcionamento dun sonómetro, así como a súa capacidade para rexistrar e limitar o nivel de decibelios emitidos e existentes no local. – Acreditación da existencia de dobre porta ou xustificación asina da por técnico competente da imposibilidade da súa instalación e medidas alternativas.” Contra o acordo de aprobación definitiva poderase interpoñer directamente recurso contencioso-administrativo ante o Tribunal Superior de Xustiza de Galicia no prazo de dous meses, contado a partir do día seguinte ó da publicación de este anuncio. Santiago de Compostela, 30 de novembro de 2018. O concelleiro delegado de espazos cidadáns, dereito á vivenda, mobilidade e relacións veciñais (P. D.: 28 de xuño de 2017) Asdo.: Jorge Duarte Vázquez